 Iléeṣẹ ológun oríilẹ lórílẹèdè Nàìjíríà ní àwọn kò mọ Sájẹńtì Bako tó ń sọ kiri pe Iléeṣẹ ológun mọ nípa ìjínigbé Dapchi Nínú àtẹjáde kan tó fi síta, agbẹnusọ fún iléeṣẹ ológun oríilẹ lórílẹèdè Nàìjíríà, Ọgágun Texas Chukwu ni, iléeṣẹ ológun oríilẹ kò mọ ohunkóhun nípa àhesọ ọrọ tí arákùnrin náà ń gbé káàkiri, àti pé, kí àwọn ọmọ orílẹèdè Nàìjíríà kọ etí ikún sí ọrọ náà. Awọn iroyin ti ẹ lee nifẹẹ si: Ẹ wo idanilẹkọ ati ifọrọwanilẹwo ti Ọmọ Ibadan se pẹlu BBC Iléeṣẹ ológun wá fi kún un wí pé, lẹyìn àyẹwò ìwé àwọn òṣìṣẹ rẹ, kò sí èyíkéyí nínú ọmọogun oríilẹ lórílẹèdè Nàìjíríà, yálà àwọn tó wà lẹnu isẹ lọwọlọwọ ni tàbí àwọn tó sá lọ kúrò lẹnu isẹ, tí orúkọ rẹ ń jẹ David Bako. Iléesẹ ológun ní òun kò lọwọ òsèlù Iléeṣẹ ológun oríilẹ lórílẹèdè Nàìjíríà wá tẹnumẹ ìdúróṣinṣin rẹ láì gbè sẹyìn igun òṣèlú kankan, bẹẹni ó ní òun kò báwọn lọwọ nínú òṣèlú bí ó ti wulẹ kó mọ. Bákan náà ló tún sọọ síwájú síi wí pé, gbogbo àwọn gbọọyísọyí tí wọn ń sọ ohun tí kò ṣẹlẹ káàkiri, ni wọn yóò fi jófin láìpẹ. Iléeṣẹ ológun oríilẹ lórílẹèdè Nàìjíríà, ti ṣàlàyé wí pé, kò sí òótọ nínú ọrọ kan tí arákùnrin kan tó pe ara rẹ ní Sájẹńtì David Bako, tó ní òun ti sá kúrò lẹnu iṣẹ ológun ń sọ kiri lórí ayélujára wí pé, àbámọdá ni ìṣẹlẹ ìjínigbé àwọn akẹkọọ Dapchi tó wáyé, àti pe, ilé áárẹ, Aso rock villa, ni wọn ti parí ìlànà láti ṣe iṣẹ náà fún ọgọrin mílíọnù náírà. : Iléeṣẹ ológun Nàìjíríà: Irọ ni sájẹńtì David Bako pa 